Коцты Станислав
Коцты Яковы фырт Станислав (райгуырдис Куртайы хъæуы 1954-æм азы 7 апрелы) у Хуссар Ирыстоны V æвзæрсты парламенты сæрдар.

Цхинвалы астæуккаг скъола №6 каст фæуыны фæстæ ахуыр кодта Хуссар Ирыстоны паддзахадон педагогон институты истори æмæ англисаг æвзаджы факультеты. 1978-æм азæй амыдта Уæрæсейы истори пединституты студенттæн. 1991-94 азты ахуыр кодта Бакуйы Политологи æмæ социалон иртасæнты институты.

1989-æм азы кусын байдыдта партийы Хуссар Ирыстоны обкомы — партийы контролы комитеты, стæй та идеологийы хайады.

1990-æм азæй 1999-æм азы онг уыдис Хуссар Ирыстоны информаци æмæ мыхуыр министр.

1993-æм азы мартъийæ ныры онг у Хуссар Ирыстоны коммунистон партийы разамонæг.

Æвзæрст æрцыдис республикæйы парламентмæ цалдæр хатты: I, III, IV æмæ V æвзæрстыты депутат. 1999-2004 æмæ 2009-æм азæй фæстæмæ у парламенты сæрдар (2004-2009 уыцы бынаты куыста Гасситы Знауыр).

Фиппаинæгтæ 

СЦКП-йы уæнгтæ
Станислав
Цхинвалы районы чи райгуырдис, уыдон
Хуссар Ирыстоны парламенты депутаттæ